Visbijas prospekts

**Visbijas prospekts** ir prospekts Mežaparka apkaimē Rīgā, kas visā garumā klāts ar asfalta segumu, kopējais garums ir 1357 metri.

## Ielas raksturojums
Visbijas prospekts ir 1,357&nbsp;km garš vietējas nozīmes prospekts Mežaparka apkaimes rietumos. Tā sākas krustojumā ar Kokneses prospektu un Stokholmas ielu un virzās rietumu virzienā kā asfaltēts ceļš. Iela krustojas ar Bergenas ielu, Gdaņskas ielu, Stendera ielu un beidzas krustojumā ar Gustava Zemgala gatvi un Inčukalna ielu.

### Vēsture
Pirmo reizi ielu sarakstos Visbijas prospekts minēts 1911. gadā, Pirmā pasaules kara laikā no 1915. līdz 1917. gadam to sauca par Volgas prospektu. Latvijas PSR laikā no 1957. līdz 1990. gadam tas bija pārdēvēts par Friča Deglava prospektu.

Līdz Pirmajam pasaules karam Visbijas prospekta savrupmājas cēla jūgendstilā, piemēram Visbijas prospektā 2, 3, 4, 11, 12, 14, 16, 21, 23, 24, 28, 29, 30 un 32. Visbijas prospektā 6/8 un 22 ēkām izmatots pildrežģis augšējā stāvā, bet ēka Visbijas prospektā 7 celta ap 1910. gadu neoklasicisma stilā. 
Ēka Visbijas prospektā 31 celta pēc Pirmā pasaules kara, bet vizuāli tikpat kā neatšķiras no aɡrāk būvētajām „dzimtenes stila” celtnēm, turpretī ēkas Visbijas prospektā 26 un 49 celtas funkcionālisma stilā. 1990. gadu nogales postmodernisma stilā celta ēka Visbijas prospektā 10a.
 
* Visbijas prospekts 1, 1929. gadā celta vienģimenes dzīvojamā ēka
* Visbijas prospekts 2, 1911. gadā celta divdzīvokļu ēka, arhitekts Gerhards fon Tīzenhauzens
* Visbijas prospekts 3, 1913. gadā celta L. Pribošita savrupmāja, arhitekts Eduards Kupfers
* Visbijas prospekts 4, 1912. gadā celta vienģimenes dzīvojamā māja, arhitekts Gerhards fon Tīzenhauzens
* Visbijas prospekts 5, 1930. gadā celta vienģimenes dzīvojama māja, inženieris V. Šacs, arhitekts Gothards Fīrhufs. Latvijas PSR laikā ēkā izvietojās 47. septiņgadīgā skola, vēlāk Rīgas 5. internātpalīgskola
* Visbijas prospekts 7, 1913. gadā celta vienģimenes dzīvojama māja, arhitekts Vilhelms Ludvigs Nikolajs Bokslafs. Pirmais īpašnieks bija E. Švarcs, no 1937. gada Pēteris Sniķers. Latvijas PSR laikā ēkā izvietojās Rīgas 47. septiņgadīgā skola, vēlāk 5. internātpalīgskola, taɡad SIA "Alpha Shipping Company" un Šrilankas goda konsulāts
* Visbijas prospekts 6/8, 1911. gadā celta vienģimenes ēka, arhitekts Gerhards fon Tīzenhauzens
* Visbijas prospekts 9, 1913. gadā celta kā dvīņu ēka neoklasicisma stilā, arhitekts Eižens Laube, 1931. gadā to funkcionālisma stilā pārbūvēja arhitekti Alfrēds Karrs un Kurts Betge
* Visbijas prospekts 10, 1912. gadā celta vienģimenes dzīvojamā māja, arhitekts Gerhards fon Tīzenhauzens, 1939. gadā to pārbūvēja arhitekts Verners Vitands
* Visbijas prospekts 10A, 1990. gadu nogales postmodernisma stilā celta ēka
* Visbijas prospekts 11, 1914. gadā celta vienģimenes dzīvojamā māja ar mansarda tipa jumtu, arhitekts Pauls Arturs Lindenbergs
* Visbijas prospekts 12, 1911. gadā celta vienģimenes dzīvojamā māja ar mansarda tipa jumtu, arhitekts Gerhards fon Tīzenhauzens
* Visbijas prospekts 13, 1928. gadā celta vienģimenes dzīvojamā māja funkcionālisma stilā, arhitekts Osvalds Tīlmanis
* Visbijas prospekts 14, 1911. gadā celta vienģimenes dzīvojamā māja ar stāvu divslīpu jumtu, arhitekts Gerhards fon Tīzenhauzens
* Visbijas prospekts 15, 1930. gadā celta trīsdzīvokļu ēka, arhitekts Pauls Kundziņš
* Visbijas prospekts 16, 1911. gadā celta vienģimenes dzīvojamā māja ar mansarda tipa jumtu, arhitekts Gerhards fon Tīzenhauzens
* Visbijas prospekts 17, 1929. gadā celta māja ar veikalu un dzīvokli, arhitekts Gvido Berči
* Visbijas prospekts 18, 1912. gadā celta vienģimenes dzīvojamā māja, arhitekts Gerhards fon Tīzenhauzens. 1960. gadā šeit uzcēla bērnudārzu nr. 116, taɡad Latvijas Samariešu apvienības mītne
* Visbijas prospekts 19, 1932. gadā celta vienģimenes dzīvojamā māja, arhitekts Aleksandrs Rācenis
* Visbijas prospekts 20, 1911. gadā celta vienģimenes dzīvojamā māja, arhitekts Gerhards fon Tīzenhauzens, 1925. gadā pārbūvēta, arhitekts H. Rozenbergs
* Visbijas prospekts 21, 1913. gadā celta vienģimenes dzīvojamā māja, arhitekts Eduards Kupfers
* Visbijas prospekts 22, 1911. gadā celta vienģimenes dzīvojamā māja, arhitekts Gerhards fon Tīzenhauzens
* Visbijas prospekts 23, 1914. gadā celta vienģimenes dzīvojamā māja, arhitekts Indriķis Blankenburgs
* Visbijas prospekts 24, 1912. gadā celta vienģimenes dzīvojamā māja, arhitekts Gerhards fon Tīzenhauzens
* Visbijas prospekts 25, 1913. gadā celta vienģimenes dzīvojamā māja, arhitekts Rūdolfs Tode, 1951. gadā pārbūvēta, arhitekts J.Boners
* Visbijas prospekts 27, 1927. gadā celta kā dvīņu ēka funkcionālisma stilā, arhitekts Maksis fon Ozmidofs
* Visbijas prospekts 28, 1911. gadā celta vienģimenes dzīvojamā māja, arhitekts Gerhards fon Tīzenhauzens
* Visbijas prospekts 29, 1915. gadā celta vienģimenes dzīvojamā māja, arhitekts Teodors Hermanovskis
* Visbijas prospekts 30, 1913. gadā celta divdzīvokļu ēka, arhitekts Frīdrihs Zeiberlihs
* Visbijas prospekts 31, 1926. gadā celta vienģimenes dzīvojamā māja pēc ēkas īpašnieka, būvinženiera Eduarda Tomsona projekta
* Visbijas prospekts 32, 1914. gadā celta vienģimenes dzīvojamā māja pēc inženiera A. Sokolova projekta
* Visbijas prospekts 33, 1928. gadā celta divdzīvokļu ēka, arhitekts Vladimirs Šervinskis
* Visbijas prospekts 35, 1932. gadā celta divdzīvokļu ēka funkcionālisma stilā, arhitekts E. Gramcs
* Visbijas prospekts 37, 1928. gadā celta vienģimenes dzīvojamā māja, arhitekts Jānis Rutmanis, 1974. gadā pārbūvēta
* Visbijas prospekts 39, 1933. gadā celta divdzīvokļu ēka funkcionālisma stilā, arhitekts Pēteris Bērzkalns
* Visbijas prospekts 41, 1931. gadā celta divdzīvokļu ēka pēc būvinženiera Eduarda Tomsona projekta
* Visbijas prospekts 43, 1932. gadā celta divdzīvokļu ēka funkcionālisma stilā, arhitekts Pēteris Bērzkalns
* Visbijas prospekts 45, divas trīsstāvu daudzdzīvokļu īres ēkas *Garden Apartments* (2007, 2014)
* Visbijas prospekts 45A, 1930. gadā celta divdzīvokļu ēka funkcionālisma stilā, arhitekts Osvalds Tīlmanis
* Visbijas prospekts 47, 1929. gadā celta divdzīvokļu ēka funkcionālisma stilā, arhitekts Alfrēds Grībergs, pārbūvēta 1930. gadā, arhitekts Jānis Gailis
* Visbijas prospekts 49, 1931. gadā celta trīsdzīvokļu ēka ar veikaliem, arhitekts Heinrihs Devendruss

## Ielu savienojumi
Visbijas prospekts ir savienots ar šādām ielām:
* Kokneses prospekts
* Stokholmas iela
* Bergenas iela
* Gdaņskas iela
* Stendera iela
* Gustava Zemgala gatve
* Inčukalna iela

## Skatīt arī
* Ziemeļu rajons
* Mežaparks

## Atsauces